РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправну

07 Број: 06-2/115-20

26. октобар 2020. године

Б е о г р а д

**З А П И С Н И К**

**ДРУГЕ СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ**

**И ЛОКАЛНУ САМОУПРАВУ, ОДРЖАНЕ 24. ОКТОБРА 2020. ГОДИНЕ**

 Седница је почела у 9,00 часова.

Седницом је председавао Владимир Ђукановић, председник Одбора.

 Седници су присуствовали чланови Одбора: Сања Лакић, Велибор Милојичић, Ђорђе Комленски, Жарко Мићин, Небојша Павловић, Ненад Барош, Ђорђе Дабић, Биљана Пантић Пиља, Јелена Жарић Ковачевић, Драган М. Марковић, Атила Јухас, Тома Фила и Сања Јефић Бранковић.

Седници је присуствовао и Владица Маричић, заменик члана др Александра Мартиновића.

 Седници нису присуствовали чланови Одбора: доц. др Михаило Јокић и Владан Заграђанин.

Председник Одбора је констатовао да су испуњени услови за рад и пуноважно одлучивање и обавестио чланове и заменика члана Одбора да је у складу са чланом 72. став 2. Пословника Народне скупштине седницу сазвао у року краћем од рока предвиђеног Пословником, како би Одбор што пре размотрио Предлог закона о министарствима, који је и прва тачка дневног реда седнице Народне скупштине.

Пре преласка на рад по тачки утврђеног дневног реда, председавајући је предложио, а чланови Одбора су без примедби прихватили – да се на наредним седницама Одбора не ставља тачка Разно.

Председник Одбора је ставио на гласање, а чланови Одбора су **једногласно** утврдили следећи

Д н е в н и р е д :

1. Разматрање Предлога закона о министарствима, који је поднело 167 народних посланика Посланичке групе „Александар Вучић – за нашу децу“ (број 011-1531/20 од 23. октобра 2020. године) у начелу.

**ПРВА ТАЧКА -** Разматрање Предлога закона о министарствима, који је поднело 167 народних посланика Посланичке групе „Александар Вучић – за нашу децу“ (број 011-1531/20 од 23. октобра 2020. године) у начелу.

Председник је отворио расправу у вези са овом тачком дневног реда, а како се нико није јавио за реч, закључио је расправу и ставио на гласање:

-Предлог да Одбородлучи да предложи Народној скупштини да прихвати Предлог закона о министарствима, који је поднело 167 народних посланика Посланичке групе „Александар Вучић – за нашу децу“ (број 011-1531/20 од 23. октобра 2020. године)у начелу

Чланови и заменик Одбора су **једногласно** прихватили овај предлог.

Председник је позвао чланове одбора да дају предлог за известиоца Одбора на седници Народне скупштине, па како се нико није јавио за реч, предложио је да он као председник, буде одређен за известиоца Одбора на седници Народне скупштине.

Чланови и заменици чланова Одбора су **једногласно** прихватили овај предлог и изјаснили се да и сваки следећи пут за известиоца Одбора за правосуђе, државну управу и локалну самоуправу буде одређен председник Одбора.

Седница је завршена у 9,20 часова.

СЕКРЕТАР ПРЕДСЕДНИК

Сања Пецељ Владимир Ђукановић